ddrg/super_eurlex huggingface dataset:
Úradný vestník L 263 , 09/10/1999 S. 0006 - 0006



Rozhodnutie Rady z 19. júla 1999 o uzavretí Dohody o vzájomnom uznávaní zásad OECD týkajúcich sa správnej laboratórnej praxe (SLP) a o programoch monitorovania dodržiavania týchto zásad medzi Európskym spoločenstvom a štátom Izrael (1999/662/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 133 v súčinnosti s prvou vetou článku 300 ods. 2 a s prvým pododsekom článku 300 ods. 3 a s článkom 300 ods. 4, so zreteľom na návrh Komisie, keďže: (1) Dohoda o vzájomnom uznávaní zásad OECD týkajúcich sa správnej laboratórnej praxe (SLP) a o programoch monitorovania dodržiavania týchto zásad, parafovaná v Bruseli 16. januára 1997, bola prerokovaná Komisiou v súlade s rokovacími pravidlami a mala by sa schváliť. (2) Spoločnému výboru ustanovenému dohodou boli prisúdené určité aspekty súvisiace s vykonávaním dohody, a predovšetkým právomoc zmeniť a doplniť určité aspekty dvoch príloh k tejto dohode. (3) Je potrebné stanoviť vnútorné postupy požadované pre náležité fungovanie dohody; Komisia by mala byť splnomocnená urobiť určité technické zmeny v dohode a prijať určité rozhodnutia týkajúce sa jej vykonávania, ROZHODLA TAKTO: Článok 1 Dohoda o vzájomnom uznávaní zásad OECD týkajúcich sa správnej laboratórnej praxe (SLP) a o programoch monitorovania dodržiavania týchto zásad medzi Európskym spoločenstvom a štátom Izrael sa týmto schvaľuje v mene spoločenstva. Znenie dohody a schválená zápisnica sú pripojené k tomuto rozhodnutiu. Článok 2 Predseda Rady v mene spoločenstva zašle nótu, ktorú ustanovuje článok 16 dohody [1]. Článok 3 1. Komisia zastupuje spoločenstvo v Spoločnom výbore na základe článku 10 dohody, pomáha jej osobitný výbor určený Radou. Po porade s osobitným výborom Komisia uskutoční oznámenia, konzultácie a výmeny informácií, požiada o inšpekcie a o účasť na inšpekciách a v prípade potreby odpovie na žiadosti v súlade s článkom 3 ods. 2, článkom 5 ods. 2 a článkami 6, 7, 9 a 12 dohody a prílohy II k tejto dohode a prijme rozhodnutie stanovené v článku 11 ods. 2 a 3 a v druhej vete článku 12. 2. Postoj spoločenstva v Spoločnom výbore, so zreteľom na zmeny a doplnenia prílohy I, o ktorých sa rozhodlo v súlade s druhou vetou článku 4 dohody, a so zreteľom na zmeny a doplnenia prílohy II, o ktorých sa rozhodlo v súlade s článkom 5 dohody, prijme Komisia po porade s osobitným výborom uvedeným v odseku 1 tohto článku. 3. Všetky ostatné rozhodnutie prijme Rada, konajúc na základe kvalifikovanej väčšiny, na základe návrhu Komisie. V Bruseli 19. júla 1999 Za Radu predseda T. Halonen [1] Generálny sekretariát Rady uverejní dátum nadobudnutia platnosti dohody v Úradnom vestníku Európskych spoločenstiev. --------------------------------------------------
Official Journal L 307 , 02/12/1999 P. 0061 - 0061



ROZHODNUTIE RADY z 22. novembra 1999 o účasti spoločenstva v Európskom audiovizuálnom informačnom úrade (1999/784/ES) RADA EURÓPSKEJ ÚNIE so zreteľom na Zmluvu o založení Európskeho spoločenstva, a najmä na jej článok 157 ods. 3, so zreteľom na návrh Komisie ([1]), so zreteľom na stanovisko Európskeho parlamentu ([2]), so zreteľom na stanovisko Hospodárskeho a sociálneho výboru ([3]), keďže: (1) rezolúcia (97)4 prijatá 20. marca 1997 Výborom ministrov Rady Európy potvrdila ďalšie trvanie Európskeho audiovizuálneho informačného úradu, ktorý bol pôvodne založený rezolúciou (92)70 prijatou výborom ministrov 15. decembra 1992; (2) všetky členské štáty sú členmi Európskeho audiovizuálneho informačného úradu; zastupovanie spoločenstva Komisiou v jeho vzťahoch s Európskym audiovizuálnym informačným úradom nemá vplyv na priame zastúpenie jednotlivých členských štátov Európskej únie v informačnom úrade; (3) Rada prijala 26. apríla 1999 rozhodnutie o zriadení infraštruktúry spoločenstva pre štatistické informácie, týkajúce sa audiovizuálneho priemyslu, audiovizuálnych trhov a príbuzných oblastí ([4]); (4) je preto potrebné zabezpečiť vzájomné doplňovanie sa medzi prácou vykonávanou podľa uvedeného rozhodnutia Rady a Európskym audiovizuálnym informačným úradom; (5) Európsky audiovizuálny informačný úrad prispieva k posilneniu konkurenčnej schopnosti audiovizuálneho priemyslu spoločenstva zdokonaľovaním prenosu informácií do tohto priemyselného odvetvia, predovšetkým do malých a stredných podnikov, a zlepšovaním prehľadu o trhu, ROZHODLA TAKTO: Článok 1 Spoločenstvo bude členom Európskeho audiovizuálneho informačného úradu. Článok 2 Spoločenstvo v jeho vzťahoch s informačným úradom zastupuje Komisia. Článok 3 Finančné prostriedky potrebné na finančné príspevky spoločenstva do pracovného rozpočtu informačného úradu schvaľuje Rozpočtový úrad v súlade s platným finančným plánom. Článok 4 Pred koncom tretieho roku nasledujúceho po roku prijatia tohto rozhodnutia ako aj po skončení platnosti tohto rozhodnutia predloží Komisia Európskemu parlamentu, Rade a Hospodárskemu a sociálnemu výboru správu o jeho uplatňovaní. Článok 5 Toto rozhodnutie sa bude uplatňovať do posledného dňa posledného mesiaca piateho roku nasledujúceho po roku jeho prijatia. V Bruseli 22. novembra 1999 Za Radu predseda K. HEMILÄ [1] Ú. v. ES C 110, 21.4.1999, s. 14. [2] Stanovisko doručené 28. októbra 1999 (ešte neuverejnené v úradnom vestníku). [3] Stanovisko doručené 22. septembra 1999 (ešte neuverejnené v úradnom vestníku). [4] Ú. v. ES L 117, 5.5.1999, s. 39.
Úradný vestník L 311 , 04/12/1999 S. 0001 - 0001



Rozhodnutie Rady z 29. júla 1999 o predbežnom vykonávaní Dohody o obchode, rozvoji a spolupráci medzi Európskym spoločenstvom a jeho členskými štátmi na jednej strane a Juhoafrickou republikou na druhej strane (1999/753/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 310 v súvislosti s prvým odsekom prvou a druhou vetou článku 300 ods. 2, so zreteľom na návrh Komisie, keďže: (1) Spoločenstvo a Juhoafrická republika začali prípravy na prijatie postupov skorého uplatňovania dohody o obchode, rozvoji a spolupráci medzi Európskym spoločenstvom a jeho členskými štátmi na jednej strane a Juhoafrickou republikou na druhej strane. (2) Predbežné uplatňovanie uvedenej dohody prostredníctvom dohody vo forme výmeny listov je potrebné, aby vznikol jasný rámec spolupráce medzi spoločenstvom a Juhoafrickou republikou dovtedy, kým sa nezavŕšia postupy potrebné na začatie uplatňovania tejto dohody. (3) Preto by mala byť schválená dohoda vo forme výmeny listov, ROZHODLA TAKTO: Článok 1 Dohoda vo forme výmeny listov medzi spoločenstvom a Juhoafrickou republikou, ktorá ustanovuje predbežné vykonávanie časti dohody o obchode, rozvoji a spolupráci medzi Európskym spoločenstvom a jeho členskými štátmi na jednej strane a Juhoafrickou republikou na druhej strane, sa týmto za spoločenstvo schvaľuje. Text dohody vo forme výmeny listov a text dohody sú prílohou k tomuto rozhodnutiu. Článok 2 Na účely implementácie článku 97 dohody bude zástupca Komisie predsedom rady pre spoluprácu a bude počas obdobia predbežného uplatňovania dohody zastupovať stanovisko spoločenstva. Toto stanovisko, ktoré má zaujať spoločenstvo v rade pre spoluprácu, ustanoví Rada na návrh Komisie. Článok 3 Toto rozhodnutie bude uverejnené v Úradnom vestníku Európskych spoločenstiev. V Bruseli 29. júla 1999 Za Radu predseda S. Hassi --------------------------------------------------
Úradný vestník L 344 , 31/12/1999 S. 0001 - 0001



Rozhodnutie Rady z 21. decembra 1999 o dočasnom uplatňovaní Dohody medzi Európskym spoločenstvom a Bývalou juhoslovanskou republikou Macedónsko o obchode s textilnými výrobkami (1999/875/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 133 ods. 2 v spojitosti s článkom 300 ods. 2 prvá veta, so zreteľom na návrh Komisie, keďže: (1) Komisia prerokovala v mene Európskeho spoločenstva dohodu o obchode s textilnými výrobkami s bývalou Juhoslovanskou republikou Macedońsko. (2) Táto dohoda by sa mala uplatňovať dočasne, od 1. januára 2000, do zavŕšenia postupov potrebných na jej uzavretie, s výhradou jej recipročného dočasného uplatňovania bývalou Juhoslovanskou republikou Macedónsko, ROZHODLA TAKTO: Jediný článok Dohoda medzi Európskym spoločenstvom a bývalou Juhoslovanskou republikou Macedónsko o obchode s textilnými výrobkami sa bude uplatňovať dočasne od 1. januára 2000 až do zavŕšenia postupov potrebných na jej uzatvorenie, s výhradou jej recipročného dočasného uplatňovania bývalou Juhoslovanskou republikou Macedónsko [1]. Text dohody je pripojený k tomuto rozhodnutiu. V Bruseli 21. decembra 1999 Za Radu predseda T. Halonen [1] Dátum, od ktorého sa dohoda bude dočasne uplatňovať, sa uverejní v Úradnom vestníku Európskych spoločenstiev, v sérii C. --------------------------------------------------
Úradný vestník L 340 , 31/12/1999 S. 0105 - 0105



Rozhodnutie Rady zo 17. decembra 1999, ktorým sa menuje osem členov Dvora audítorov Európskych spoločenstiev (1999/872/ES, ESUO, Euratom) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 247 ods. 3, so zreteľom na Zmluvu o založení Európskeho spoločenstva uhlia a ocele, a najmä na jej článok 45 ods. 3, so zreteľom na Zmluvu o Európskom spoločenstve pre atómovú energiu, a najmä na jej článok 160b ods. 3, so zreteľom na stanoviská Európskeho parlamentu [1], (1) keďže páni Patrick Everard, Jørgen Mohr, Antoni Castells, Barry Desmond, Giorgio Clemente, Armindo de Jesus de Sousa Ribeiro, Aunus Salmi a Jan O. Karlsson končia funkčné obdobie 9. februára 2000; (2) keďže by sa preto mali funkcie opäť obsadiť, ROZHODLA TAKTO: Článok 1 Tieto osoby sa menujú za členov Dvora audítorov na obdobie od 1. marca 2000 do 28. februára 2006: - pán Robert Reynders - pán Jørgen Mohr - pán Juan Manuel Fabra Valles - pani Máire Geoghegan-Quinn - pán Giorgio Clemente - pán Vítor Manuel de Silva Caldeira - pán Aunus Salmi - pán Jan O. Karlsson. Článok 2 Toto rozhodnutie sa uverejní v Úradnom vestníku Európskych spoločenstiev. V Bruseli 17. decembra 1999 Za Radu predseda K. Hemilä [1] Stanoviská doručené 16. decembra 1999 (zatiaľ neuverejnené v Úradnom vestníku Európskych spoločenstiev). --------------------------------------------------
Úradný vestník L 337 , 30/12/1999 S. 0043 - 0043



Rozhodnutie Rady z 21. decembra 1999 o dočasnom uplatňovaní Dohody vo forme výmeny listov medzi Európskym spoločenstvom a Ukrajinou, ktorou sa mení a dopĺňa Dohoda medzi Európskym spoločenstvom a Ukrajinou o textilných výrobkoch (1999/871/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 133 v súčinnosti s prvou vetou článku 300 ods. 2, so zreteľom na návrh Komisie, keďže: (1) Komisia prerokovala v mene spoločenstva dohodu vo forme výmeny listov medzi Európskym spoločenstvom a Ukrajinou, ktorou sa mení a dopĺňa dohoda medzi Európskym spoločenstvom a Ukrajinou o obchode s textilnými výrobkami. (2) Táto dohoda vo forme výmeny listov by sa mala, so zreteľom na ustanovenia o zvýšení kvót v roku 1999, uplatňovať dočasne, do zavŕšenia postupov potrebných na jej uzatvorenie, s výhradou recipročného dočasného uplatňovania Ukrajinou, ROZHODLA TAKTO: Článok 1 Dohoda vo forme výmeny listov medzi Európskym spoločenstvom a Ukrajinou, ktorou sa mení a dopĺňa dohoda medzi Európskym spoločenstvom a Ukrajinou o obchode s textilnými výrobkami, sa bude uplatňovať dočasne, do jej oficiálneho uzavretia, a s výhradou jej recipročného dočasného uplatňovania Ukrajinou [1]. Text dohody je pripojený k tomuto rozhodnutiu. Článok 2 Toto rozhodnutie sa uverejní v Úradnom vestníku Európskych spoločenstiev. Účinnosť nadobudne deň po dni jeho uverejnenia v úradnom vestníku. V Bruseli 21. decembra 1999 Za Radu predseda T. Halonen [1] Dátum, od ktorého nadobudne účinnosť dočasné uplatňovanie, sa uverejní v Úradnom vestníku Európskych spoločenstiev, v sérii C. --------------------------------------------------
Úradný vestník L 340 , 31/12/1999 S. 0106 - 0106



Rozhodnutie Rady zo 17. decembra 1999 o uzatvorení Dohody vo forme výmeny listov medzi Európskym spoločenstvom a Tuniskou republikou o opatreniach na dovoz nespracovaného olivového oleja s pôvodom v Tunisku do spoločenstva (1999/873/ES) Rada európskej únie, so zreteľom na Zmluvu o založení Európskeho spoločenstva, najmä na článok 133 v spojení s prvým pododsekom jej článku 300 ods. 2, so zreteľom na návrh Komisie, keďže: (1) dohoda vo forme výmeny listov bola dojednaná medzi Európskym spoločenstvom a Tuniskou republikou s cieľom predĺžiť na obdobie od 1. januára do 31. decembra 2000 platnosť opatrení pre dovoz nespracovaného olivového oleja s pôvodom v Tunisku do spoločenstva podľa článku 3 protokolu 1 k Euro-stredomorskej dohode o pridružení medzi Európskymi spoločenstvami a ich členskými štátmi, na jednej strane, a Tuniskou republikou, na strane druhej; [1] (2) táto dohoda by sa mala schváliť v mene spoločenstva, rozhodla takto: Článok 1 Dohoda vo forme výmeny listov medzi Európskym spoločenstvom a Tuniskou republikou o opatreniach pre dovoz nespracovaného olivového oleja s pôvodom v Tunisku do spoločenstva sa týmto schvaľuje v mene spoločenstva. Text dohody je pripojený k tomuto rozhodnutiu. Článok 2 Predseda Rady sa týmto oprávňuje určiť osobu splnomocnenú na podpísanie dohody tak, aby zaväzovala spoločenstvo. V Bruseli 17. decembra 1999 Za Radu predseda K. Hemilä [1] Ú. v. ES L 97, 30.3.1998, s. 1. --------------------------------------------------
Úradný vestník L 318 , 11/12/1999 S. 0020 - 0020



Rozhodnutie Komisie zo 16. novembra 1999 o pristúpení Európskeho spoločenstva pre atómovú energiu (Euratom) k Dohovoru o jadrovej bezpečnosti z roku 1994 (oznámené pod číslom dokumentu C (1999) 3223) (1999/819/Euratom) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva pre atómovú energiu, najmä na jej druhý odsek článku 101, so zreteľom na rozhodnutie Rady zo 7. decembra 1998, ktorým sa schválilo pristúpenie Európskeho spoločenstva pre atómovú energiu k Dohovoru o jadrovej bezpečnosti, keďže všetky členské štáty sú zmluvnými stranami Dohovoru o jadrovej bezpečnosti; keďže Európske spoločenstvo pre atómovú energiu by malo pristúpiť k Dohovoru o jadrovej bezpečnosti, ROZHODLA TAKTO: Článok 1 Týmto sa schvaľuje pristúpenie k Dohovoru o jadrovej bezpečnosti v mene Európskeho spoločenstva pre atómovú energiu. Text dohovoru a vyhlásenie Európskeho spoločenstva pre atómovú energiu podľa ustanovení článku 30 ods. 4 bod iii) dohovoru sú pripojené k tomuto rozhodnutiu. Článok 2 Listiny o pristúpení sa uložia u generálneho riaditeľa Medzinárodnej agentúry pre atómovú energiu, depozitára dohovoru, deň po prijatí tohto rozhodnutia. V Bruseli 16. novembra 1999 Za Komisiu Margot Wallström člen Komisie --------------------------------------------------
Úradný vestník L 301 , 24/11/1999 S. 0006 - 0007



Rozhodnutie Rady z 15. novembra 1999, ktorým sa mení a dopĺňa rozhodnutie 91/666/EHS o vytvorení očkovacích rezerv proti krívačke a slintačke (93/509/EHS) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 37, so zreteľom na návrh Komisie, so zreteľom na stanovisko Európskeho parlamentu [1], so zreteľom na stanovisko Hospodárskeho a sociálneho výboru [2], keďže: (1) Podľa ustanovení čl. 13 ods. 3 smernice Rady 85/511/EHS z 18. novembra 1985, ktorou se zavádzajú opatrenia spoločenstva pre tlmenie krívačky a slintačky [3], sa môže prijať rozhodnutie o zavedení v obmedzenej oblasti núdzové očkovanie, a to v prípade, keď porážka celého stáda nemusí byť dostačujúca k eliminácii vírusu. (2) Rozhodnutím Rady 91/666/EHS [4] boli vytvorené očkovacie rezervy spoločenstva proti krívačke a slintavke, ktoré sú založené na rezervách koncentrovaného inaktivovaného antigénu, ktorý sa dá rýchlo pripraviť na očkovaciu látku pri núdzovom použití a možno ho skladovať v určených priestoroch. (3) Od prijatia uvedeného rozhodnutia dve antigénové banky určené k uchovávaniu časti rezerv antigénov krívačky a slintačky spoločenstva vypovedali svoje záväzky voči spoločenstvu v poskytovaní týchto služieb. (4) S cieľom dosiahnuť súlad s čl. 13 ods. 3 uvedeného rozhodnutia môže vzniknúť z rôznych dôvodov potreba určiť v spoločenstve vhodné zariadenia, kam sa rezervy antigénu krívačky a slintačky spoločenstva rozdelia alebo premiestnia s cieľom skladovania. (5) Podľa čl. 14 ods. 3 smernice 85/511/EHS skončila pre Komisiu 1. apríla 1991 možnosť navrhnúť Rade vytvorenie rezerv očkovacích látok proti krívačke a slintačke. (6) S cieľom umožniť okamžitú reakciu na potrebu rozdeliť alebo premiestniť rezervy antigénu krívačky a slintačky spoločenstva s cieľom skladovania na iných miestach je nevyhnutné zmeniť a doplniť rozhodnutie 91/666/EHS, najmä čo sa týka postupov na určovanie antigénových bánk a bánk očkovacích látok, PRIJALA TOTO ROZHODNUTIE: Článok 1 V odseku 1 článku 3 rozhodnutia 91/666/EHS: a) prvá a tretia zarážka sa vypúšťa; b) nová zarážka sa vkladá takto: "— akékoľvek iné zariadenie určené postupom podľa článku 10". Článok 2 Toto rozhodnutie je adresované členským štátom. V Bruseli 15. novembra 1999 Za Radu predseda K. Hemilä [1] Stanovisko z 6. októbra 1999 (ešte neuverejnené v úradnom vestníku). [2] Stanovisko z 20. októbra 1999 (ešte neuverejnené v úradnom vestníku). [3] Ú. v. ES L 315, 26.11.1985, s. 11. Smernica naposledy zmenená a doplnená rozhodnutím 92/380/EHS (Ú. v. ES L 198, 17.7.1992, s. 54). [4] Ú. v. ES L 368, 31.12.1991, s. 21. --------------------------------------------------
Úradný vestník L 345 , 31/12/1999 S. 0001 - 0001



Rozhodnutie Rady z 21. decembra 1999 o predbežnom uplatňovaní Dohody vo forme výmeny listov, ktorou sa mení a dopĺňa Dohoda medzi Európskym spoločenstvom a Čínskou ľudovou republikou o obchode s textilnými výrobkami (1999/876/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na jej článok 133 v spojení s článkom 300 ods. 2 prvou vetou, so zreteľom na návrh Komisie, keďže (1) Komisia prerokovala v mene Európskeho spoločenstva Dohodu vo forme výmeny listov medzi Európskym spoločenstvom a Čínskou ľudovou republikou, ktorou sa mení a dopĺňa Dohoda medzi Európskym spoločenstvom a Čínskou ľudovou republikou o obchode s textilnými výrobkami, naposledy zmenená a doplnená Dohodou vo forme výmeny listov, parafovanou 20. novembra 1998, a ktorou sa mení a dopĺňa 19. januára 1995 parafovaná Dohoda medzi Európskym spoločenstvom a Čínskou ľudovou republikou o obchode s textilnými výrobkami, na ktoré sa nevzťahuje dvojstranná Dohoda MFA o obchode s textilnými výrobkami; (2) Dohoda vo forme výmeny listov by sa mala uplatňovať predbežne od 1. januára 2000 do ukončenia postupov nevyhnutných na jej uzavretie, za predpokladu, že Čínska ľudová republika ju bude taktiež predbežne uplatňovať, ROZHODLA TAKTO: Článok 1 Dohoda vo forme výmeny listov medzi Európskym spoločenstvom a Čínskou ľudovou republikou, parafovaná v Beijingu 6. decembra 1999, ktorou sa mení a dopĺňa Dohoda medzi Európskym hospodárskym spoločenstvom a Čínskou ľudovou republikou o obchode s textilnými výrobkami, naposledy zmenená a doplnená dohodou parafovanou 20. novembra 1999, a ktorou sa mení a dopĺňa 19. januára 1995 parafovaná Dohoda medzi Európskym spoločenstvom a Čínskou ľudovou republikou o obchode s textilnými výrobkami, na ktoré sa nevzťahuje dvojstranná Dohoda MFA o obchode s textilnými výrobkami, sa predbežne uplatňuje od 1. januára 2000 do jej formálneho uzatvorenia a za predpokladu, že dohodu vo forme výmeny listov uplatňuje aj Čínska ľudová republika. Text dohody vo forme výmeny listov tvorí prílohu tohto rozhodnutia. Článok 2 Toto rozhodnutie sa uverejní v Úradnom vestníku Európskych spoločenstiev. V Bruseli 21. decembra 1999 Za Radu predseda T. Halonen --------------------------------------------------
Úradný vestník L 336 , 29/12/1999 S. 0026 - 0026



Rozhodnutie Rady z 21. decembra 1999 o dočasnom uplatňovaní Dohody vo forme výmeny listov medzi Európskym spoločenstvom a Bieloruskou republikou, ktorou sa mení a dopĺňa Dohoda medzi Európskym spoločenstvom a Bieloruskou republikou o textilných výrobkoch (1999/869/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 113 v spojitosti s prvou vetou článku 300 ods. 2, so zreteľom na návrh Komisie, keďže: (1) Komisia prerokovala v mene spoločenstva dohodu vo forme výmeny listov, ktorou sa má revidovať a rozšíriť existujúca bilaterálna dohoda a protokoly o obchode s textilnými výrobkami s Bieloruskou republikou. (2) Táto dohoda vo forme výmeny listov by sa mala, berúc do úvahy ustanovenia o zvýšení kvót v roku 1999, začať dočasne uplatňovať čo najskôr pred koncom roku 1999, po uverejnení tohto rozhodnutia v úradnom vestníku, pred zavŕšením postupov požadovaných pre uzavretie dohody, s výhradou recipročného dočasného uplatňovania Bieloruskou republikou, PRIJALA TOTO ROZHODNUTIE: Článok 1 Dohoda vo forme výmeny listov medzi Európskym spoločenstvom a Bieloruskou republikou, ktorou sa mení a dopĺňa dohoda medzi Európskym spoločenstvom a Bieloruskou republikou o obchode s textilnými výrobkami, sa bude uplatňovať dočasne, do jej oficiálneho uzavretia, a s výhradou jej recipročného dočasného uplatňovania Bieloruskou republikou [1]. Text dohody je pripojený k tomuto rozhodnutiu. Článok 2 Toto rozhodnutie sa uverejní v Úradnom vestníku Európskych spoločenstiev. Účinnosť nadobudne deň po dni jeho uverejnenia v úradnom vestníku. V Bruseli 21. decembra 1999 Za Radu predseda T. Halonen [1] Dátum, od ktorého nadobudne účinnosť dočasné uplatňovanie, sa uverejní v Úradnom vestníku Európskych spoločenstiev, v sérii C. --------------------------------------------------
Official Journal L 127 , 21/05/1999 P. 0030 - 0031



ROZHODNUTIE KOMISIE z 20. mája 1999, ktorým sa mení a dopĺňa rozhodnutie 97/569/ES o zostavení dočasných zoznamov podnikov tretích krajín, z ktorých členské štáty povoľujú dovoz mäsových výrobkov (oznámené pod číslom dokumentu C(1999) 1352) (Text s významom pre EHP) (1999/336/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na rozhodnutie Rady 95/408/ES z 22. júna 1995 o podmienkach zostavovania dočasných zoznamov podnikov tretích krajín na prechodné obdobie, z ktorých sú členské štáty povolené dovážať niektoré produkty živočíšneho pôvodu, rybie produkty alebo živé mäkkýše dvojchlopňové1, naposledy zmenené a doplnené rozhodnutím Rady 98/603/ES2, a najmä na jeho článok 2 ods. 1, (1) keďže dočasné zoznamy podnikov tretích krajín, ktoré produkujú výrobky z mäsa, boli zostavené rozhodnutím Komisie 97/569/ES3, naposledy zmenené a doplnené rozhodnutím Komisie 98/346/ES4; (2) keďže Česká republika a Rumunsko zaslali zoznam podnikov, ktoré produkujú výrobky z mäsa, a pre ktoré zodpovedné orgány potvrdzujú, že tieto podniky sú v súlade s predpismi spoločenstva; (3) keďže je možné zostaviť dočasný zoznam podnikov, ktoré produkujú výrobky z mäsa pre Českú republiku a Rumunsko; keďže rozhodnutie Komisie 97/569/ES by malo byť preto príslušne zmenené a doplnené; (4) keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Text prílohy k tomuto rozhodnutiu sa dopĺňa do prílohy rozhodnutia 97/569/ES. Článok 2 Rozhodnutie sa bude uplatňovať od 20. mája 1999. Článok 3 Rozhodnutie je adresované členským štátom. V Bruseli 20. mája 1999 Za Komisiu Franz FISCHLER člen Komisie ANEXO - BILAG - ANHANG - APAPTHMA - ANNEX - ANNEXE - ALLEGATO - BIJLAGE - ANEXO - LIITE - BILAGA "País: REPUBLICA CHECA/Land: DEN TJEKKISKE REPUBLIK/Land: TSCHECHISCHE REPUBLIK/X: TEXIKH HMOKPATIA/Country: CZECH REPUBLIC/Pays: RÉPUBLIQUE TCHÉQUE/Paese: REPUBBLICA CECA/Land: TSJECHISCHE REPUBLIEK/País: REPÚBLICA CHECA/Maa: TŠEKIN TASAVALTA/Land: TJECKISKA REPUBLIKEN 1 2 3 4 5 CZ 95 Mäsokombinát Martinov a. s. OSTRAVA Martinov PMP CZ 318 Bilbo MOST PMP CZ 931 Drůbežářské závody a. s. KLATOVY KLATOVY PMP CZ 932 Adex a. s. LOMUTACHOVA TACHOV PMP CZ 962 MSDZ PROMPT a. s. závod MODŘICE BRNO-VENKOV PMP País: RUMANÍA/Land: RUMNIEN/Land: RUMÄNIEN/X: POYMANIA/Country: ROMANIA/Pays: ROUMANIE/Paese: ROMANIA/Land: ROEMENIË/País: ROMÉNIA/Maa: ROMANIA/Land: RUMÄNIEN 1 2 3 4 5 141 SC Hannah Constanta SRL Constanta PMP" 1 Ú. v. ES L 243, 11.10.1995, s. 17. 2 Ú. v. ES L 289, 28.10.1998, s. 36. 3 Ú. v. ES L 234, 26.8.1997, s. 16. 4 Ú. v. ES L 154, 28.5.1998, s. 35.